要了解元朗黑社會,首先要了解元朗背景、文化。
1. 班黑社會既大大佬其實就係唔同圍村既叔父,而佢地好多都有村代表身份、區議會議席,加上同民建聯相熟,有埋成個鄉議局係背後,勢力無人能阻。
2. 元朗警察局最大既警司級經常都要同呢班有各唔同「公職」身份既人開會,而佢本身以至低級少少既警察既升遷機會都好受呢班集團(村代表、鄉議局、建制派)影響。
3. 警察知法犯法的例子大家在新聞相信已見不少,但「警員吸毒」既報導相對唔多。元朗是毒品天堂,可樂(可卡因)、香水(K仔)、牛(大麻)、冰毒係元朗係有價有市,有穩定公價(經濟學上解釋:市場夠大、供應及需求穩定)。 而不少警察放工後會向古惑仔「拎野」、「要野」,一小重量可卡因會稱為「一滴汽水」。
4. 大家都知,元朗係「全香港最黑」,其中之一個原因係圍村佬惡,連特首都搞唔到佢地,小小黑警當然敬而遠之。以我橫洲村為例,即使好多年前我因爲村問題報警,警察都要我行到去村口「帶」佢地入去。而我條村係「從來」無警察主動入過黎,我見過一次就係我報警個次。
背景
黑社會其實不過是利益團體,由於舊香港時私有產權界定不清晰,由其同村有關既鄉村勢力、土地權界定等連港英政府都無符既問題,最後都係由各村村長主持解決。 好多人唔知道香港除左有立會、區會議員選舉,仲有村代表,同原居民代表選舉。元朗警察局好多時都需要跟隨佢地既決定「協助」佢地解決村內及區內問題,因為當中好多人士關係只有佢地既傳統規則、村規則、幫派規則可以解決,而呢d規則慢慢演變成有系統既地下規則,而執法部門無解決既辦法。 後來唔少舊式行業被淘汰,元朗既酒吧少左一大半,波樓關剩得一間、機舖都少左7成,黑社會勢力不如以往。但圍村人是很醒的,佢慢慢已經透過參與公職來鞏固勢力,維持控制元朗的力量。
正如前段提到,班村長就係黑社會之根源! 佢地係利益集團,係元朗有酒吧,小巴站收數、桌球中心、一樓一等既商業利益,而元朗警察局被區議會、鄉議局、建制派騎住。 自從梁振英後,班鄉紳同政府高層有千絲萬縷關係。
另外,講到元朗警察,好多都係元朗人,元朗人當中,讀到書既入大學步步高陞,讀唔到但本身有鄉士背景既好多都考個警察。 很多人說「兵也是民」,係元朗呢個情況下可以理解為「警也是鄉民」,我說的當然只是一部份,但呢部份人足以破壞「警察中立」係元朗既情況。呢個係第三點。
加上班示威者本身係警察、黑社會、政府所仇恨既目標,當村民(黑社會龍頭們)提出要收拾佢地時,警察、政府心裡面開心都黎唔切,你打一拳我又打一拳,我地大家收一拳,散水,無人咩飛。
元朗橫洲原居民示